使徒行傳

《使徒行傳》係介紹耶穌基督復活、向門徒顯現、升天之後，佢班使徒傳道、殉教嘅事跡，其中包括保羅嘅門徒路加寫嘅關於保羅嘅事跡。係新約聖經嘅《第五卷書》。又畀人叫做《聖靈行傳》。

簡介
作者︰路加
日期︰62年
地點︰羅馬
對象︰提阿非羅

使徒行傳可以話係路加福音嘅延續，目的係記述耶穌早期嘅門徒喺聖靈引導下，點樣喺耶路撒冷、猶太同撒瑪利亞全境，甚至到天涯海角傳福音。基督教發源於猶太人中，逐漸成為世界性嘅信仰，呢啲就係呢卷書嘅主題。作者鄭重講明基督教並唔係反抗羅馬帝國嘅一種政治運動，亦強調基督教嘅信仰成全猶太教。

使徒行傳可以分為三部分，敘述喺日益擴大嘅地區中有關耶穌嘅福音正在迅速傳開，而且更多嘅教會可以建立：
耶穌升天之後喺耶路撒冷嘅活動
向猶太撒瑪利亞全境發展
更進一步向地中海周圍發展，直到羅馬

使徒行傳一個重要特徵係聖靈嘅工作，聖靈嘅能力喺五旬節嗰日降臨喺耶路撒冷信徒身上，呢卷書所敘述嘅每件事蹟上繼續帶領同埋加強教會同教會嘅領袖。初代敎會嘅信息可以喺呢卷書嘅幾篇重要講章睇出。書入面記述好多重大事件顯示呢啲信息嘅力量點樣影響初期信徒同教會嘅團契生活。

提要
 見證嘅準備
 耶穌最後嘅命令同應許
 接替猶大嘅人
 喺耶路撒冷嘅見證
 保羅嘅工作
 第一次嘅宣教旅程
 耶路撒冷會議
 第二次嘅宣教旅程
 第三次嘅宣教旅程
 保羅喺耶路撒冷、該撒利亞，羅馬坐監

聖經
基督教
天主教